Élad amvóé dzí sə̌ kig hə ai mína etám māwé óyīlí ámōs dī á māyómē eyóme, mawé fə oyílí tē, 14tɔ ai ényɔ́ á nə̄ ai bíā vá, á mís mə́ Ńtondôbə Zambá wāān, tɔ ényɔ́[2] á sə̄ kig ai bíā vá ámōs dí. 15Owé, mínā myǎyəm ákyāí bī ngábə́ tɔá á ńnam Égîptɛn, ai ḿból bí ngálod á zāŋ mə́yɔ̌ŋ yā bī ngábə́ tɔá ai mɔ́. 16Mǐ ngáyén bə̄bə̂ bə́ byə́m bábán, bəzəzə̌ bəzambá bábán, bəzambá bílé, mə́kɔ́g, mvɔ́d, sílíbǎ yā bí nə́ ábə̄ bɔ́ ! 17Tə ǹnə́m wákilan tɔ mod, fám ngə́ mīníngá, ngə́ ndá bod, ngə́ ebəgá naa é kə́ syé bəzəzə̌ bəzambá yā məyɔŋ bíkúl mə́tē. Tə ńdǐ yā ó nə́ ńsu, ngə́ éví wáwúm bíbūmá bí nə́ áyol byáfái ábə wa. 18Ngə́ áyɔŋ á man yǎ wóg bíbúg yā éyómē dzí, mod ǎ ngámaa nyémēn á ńnə̄m wóé, nyé nâ: “Mə təmə́, amú mə̄ wūlú hə anə́ ńnə̄m wámā[3] wáyi, dzóm yáyǐ kig ma dzə́man, amú á nə bə́bə́lá na ezǒb mə́ndím yâyi bɔ̌ naa ekode é man.” 19Ǹtondôbə ǎ yǐ kig nyé dzu, amú olún ai abán Ńtondôbə byâyi káb bí ngáyóŋ mod te á nyɔ́l, ńdɔ̄ fə éyōmē ésə é nə́ ńtilán á kálara mú yâyi nyé ku á yób Ǹtondôbə a yi fímī dzwé díé á sí émɔ miǹláŋ mū. 20Ǹtondôbə a yi nyé tə́lē á mgbág bibəgá yā Ísraɛ̂l bísə ású ábé díé, anə́ bíyɔg bísə̄ yā bə́ ngátil á é kálara Mvéndé nyɔ̄ byádzó. 21É ngongǒ bod yázu, é bɔ́n báán yā báyi tɔbɔ á mvús dzóe, ai ńdzín mod wásɔ́ óyǎb, bâyi yén bíbubua bí mam byáyi bɔɔban á ńnam ví, ai ákɔ̄n Ńtondôbə ǎ yi lóm eyɔ̌ŋ tē báyi yón nâ: